sasicodes/solvari-1 huggingface dataset:
தலைக்கு மேலே ஒரு ஒற்றைக் காக்கை கக்கா பிக்கா என்று தன் அகால இடையூறுக்கு மன்னிப்புக் கேட்டுக் கொள்வது போலச் சப்தமெழுப்பிக் கொண்டு பறந்து சென்றதுஎங்கும் எந்தப் பஸ்ஸுக்கும் அல்லது மிஸ்ஸுக்கும் காத்திருக்க வேண்டிய நிர்பந்தமில்லாமலிருந்தும் அதற்கு ஏனோ இன்று வீடு திரும்ப இவ்வளவு நேரமாகியிருக்கிறது.
குட் நைட் என்று சொல்லிவிட்டு கான்ஸலேஷன் ப்ரைஸ் போல ஒரு புன்னகையை வீசிவிட்டு அவள் ஹாஸ்டலுக்குள் நுழைந்து விடுவாள்.
தன் நினைவுகளுடன் போராடியவாறு அவற்றின் முற்றுகைக்குள் புழுங்கித் தவித்தவாறு பஸ் வருவதை எதிர் பார்த்து பஸ் ஸ்டாண்டில் நிற்க வேண்டும்.
எவ்வளவு சிறிய விஷயம் அதை எவ்வளவு பெரிதுபடுத்துகிறாள் எப்போதும் எதற்கும் காத்திருப்பதும் ஏங்கித் தவிப்பதும் அவன் தலைவிதி போலும்.
அடேயப்பா இவர்களுக்கு தெரியாத தந்திரமில்லை சிரித்து ஏமாற்றுவார்கள் சிரிக்காமல் ஏமாற்றுவார்கள் பேசி ஏமாற்றுவார்கள் பேசாமல் ஏமாற்றுவார்கள்.
உண்மையில் எனக்கும் அவ்வளவு விருப்பமில்லையோ என்னவோ இவள் அதை ஒரு கௌரவப் பிரச்சினையாக ஆக்குவதால் நானும் அதை ஒரு கௌரவப் பிரச்சினையாக ஆக்குகிறேன் போலும்.
சரி அப்போது நான் கிளம்ப வேண்டியதுதான் என்று நினைக்கிறேன் என்று அவன் தன் முகத்தில் ஒரு பிரிவுத்தருணப் புன்னகையைத் தரித்துக் கொண்டான்.
ஒரு குட்டி அம்மா முரட்டுத் தனத்தை மறந்து ஒரு திடீர் வாஞ்சையுடன் அவன் அவளுடைய வலது கையைப் பிடித்துத் தன் முகத்தை நோக்கி உயர்த்தி அந்தக் கை விரல்களில் வெகு மென்மையாக முத்தமிட்டான்.
ஒரு நிமிடம் முன்பு அவன் விடைபெற்றுச் சென்றிருந்தால் எல்லாமே சுமுகமாகவும் இதமாகவும் இருந்திருக்கும் ஆனால் இப்போது அவள் கண்கள் கலங்குவது போலிருந்தது உதடுகள் துடிக்க யத்தனிப்பது போலிருந்தது அழப் போகிறாளா என்ன?
எவ்வளவு அஸ்திரங்களை இவர்கள் பதுக்கி வைத்திருக் கிறார்கள் என்று இரக்கத்துடன் கூடவே ஒரு பிரமிப்பும் அவனுக்கு ஏற்பட்டது.
தவறு தன்னுடையதுதானென்று அவளைத் தேற்றியிருக்கலாம்ஃ அவளை மன்னித்ததன் மூலம் அவளுடைய சாகசத்தைக் கண்டும் காணாததுபோல இருந்ததன் மூலம் அவன் உயர்ந்திருக்கலாம்.
உன்னிடமிருந்து நான் வேண்டுவது அதுவல்ல ஏதோ ஒன்றை நான் கவர முயற்சிப்பதாகவும் நீ காப்பாற்றுவதாகவும் நினைக்கிறாயே அதுவல்ல எனக்கு வேண்டியது நீ பூரணமான திரைகளற்ற நீ முழுமையாக நீ புரிகிறதா உனக்கு?
எனக்கு வேண்டியது அதுமட்டுந்தான் என்றால் எங்கேயாவது ஒரு நாற்றமடிக்கும் சந்தில் யாரையாவது ... அந்த ஒன்றுக்காக நான் உன்னை அணுகவில்லையென்று சொல்ல வந்தேன் என்று அவன் தொடர்ந்தான்.
பூரணமாக ஏற்றுக் கொள்ளவும் ஈடுபடுத்திக் கொள்ளவும் ஒன்றைத் தேடிப் பெற்ற பின் அளிக்க வேண்டியவற்றையெல்லாம் அளித்து பெற வேண்டியவற்றையெல்லாம் பெற்று அதன் மூலம் முழுமை யும் நிறைவும் பெறும் தாகத்தினால் வருகிறது.
நம் தனியான உலகத்தின் நியமங்கள் சமூக நியமங்களுக்கு விரோதமாக இருக்கக் கூடாதென்று நீ விரும்புகிறாய் உன்னை எனக்குப் புரிவது போல எனக்கும் உன்னைப் புரிகிறது.
அவனுடைய திடீரென்ற விலகிய போக்கினால் சந்தேகமடைந்தவள் போல அவனுக்குத் தன்னிடம் சிரத்தை குறைந்துவிட்டதோ என்ற பயப்படுகிறவள் போல அவள் திடீரென்று அவனை ஒரு ஆவேசத்துடன் இறுக அணைத்துக் கொண்டாள்.
நான் பொய் சொல்லவில்லல் நிஜமாக உங்களுடன் இப்போதே வரத் தயாராயிருக்கிறேன் நான் என்று சொல்லி அவன் கையுடன் தன கையை இறுகக் கோத்துக் கொண்டாள்.
ப்ளீஸ் ப்ளீஸ் வேண்டாம் என்று அவன் மிகச் சிரமப்பட்டு அவளைப் புண்படுத்தக் கூடாதென்ற ஜாக்கிரதையுடன் அவள் அணைப்பிலிருந்து வெகு மெதுவாகத் தன்னை மீட்டுக் கொண்டான்.
நீ சொல்வதை முழுமையாக நம்புகிறேன் எனக்கு உன்மேல் கொஞ்சம் கூடக் கோபமில்லல் ஆனால் இன்றைக்கு வேண்டாம் என்ன அவள் புன்னகை செய்தாள்.
ஞாயிற்றுக் கிழமையாயிருந்தும் காலை பதினொரு மணிக்கே சாப்பாடு முடிந்து விட்டதேயென்று அவனுக்கு ஆச்சரியமாகவும் சற்றே ஏமாற்றமாகவும் இருந்தது.
சாப்பிட்டுச் சற்றே கண்ணயர்ந்து விழித்துக் கொண்டால் மாலை ஆகியிருக்கும் காப்பி குடித்துவிட்டு உலாவப் போகும்போது இருட்டத் தொடங்கியிருக்கும்.
வெறும் சிகரெட்டையே உதடுகளுக்கிடையில் பொருத்திக் கொண்டு அவன் தினசரியைப் பிரித்தான் கடைசிப் பக்கத்துக்கு முந்தைய பக்கம் ரேஸ் செய்திகள் வெளியாகியிருந்த பக்கம்.
லக்கி ஸ்டார் ஜெயிக்குமென்று எதிர்பார்க்கப்படுகிறது என்ற கொட்டைத் தலைப்பின் அடியில் அன்றைய ரேஸ் விவரங்கள் நாலு பத்திகளில் தரப்பட்டிருந்தன.
அம்பி வீட்டில் சனிக்கிழமை சாயங்காலம் தொடங்கி திங்கட்கிழமை காலைவரை தொடர்ந்து நடக்கும் சீட்டாட்ட சபைகளை நினைத்துக் கொண்டபோது அவனுடைய உடலெல்லாம் ஒருமுறை குலுங்கியது.
பொழுதைப் போக்கு வதற்கு சாரங்கன் சொல்லும் யோசனைகளைத்தான் அவன் எப்போதும் ஏற்க வேண்டியிருக்கிறதே தவிர அவன் சொல்லும் யோசனைகளை சாரங்கன் ஒருபோதும் ஏற்ப தில்லை.
இந்த அறைதான் சமையலறையாக உபயோகமாகிறதென்பதை அங்கிருந்த பாத்திரங்கள் ஷெல்புகளில் அடுக்கி வைக்கப்பட்டிருந்த டப்பாக்கள் முதலியவை பறைசாற்றின.
தண்ணீரைக் குடித்து முடித்த பிறகுஸோ எல்லோருமே ஊருக்குப் போய் விட்டார்களாக்கும்என்று எல்லோருமேயில் ஒரு அழுத்தத்துடன் சாரங்கன் கூறினான்.
அவள்பால் தன் உள்ளத்தில் மலரத் தொடங்கியிருந்த உணர்வுகளைப் பற்றி ஒரு பலவீனமான தருணத்தில் அவன் சாரங்கனிடம் சொல்லியிருந்தான்.
தனக்கு மிகவும் அந்தரங்கமான ஒரு விஷயத்தைச் சாரங்கன் பொறுப்பும் மரியாதையும் இன்றி எகத்தாளமாகச் சுட்டிக் காட்டுவதையோ கேலி செய்வதையோ அவன் வெறுத்தான்.
அதே சமயத்தில் இந்த வெறுப்பைத் தைரியமாகச் சாரங்கனின் கவனத்துக்குக் கொண்டு வந்து அதன் மூலம் அவனுக்கம் தனக்குமிடையேயிருந்த உறவின் மெல்லிய கயிறுகள்முறுக்கேறி நைந்து போகக் கூடிய சந்தர்ப்பத்தை உருவாக்கவும் அவன் பயந்தான்.
சாரங்கனுடைய தோழமையைக் காப்பாற்றிக் கொள்வதற்காகத் தன்னுடைய சுய கௌரவத்தின் எல்லைகளையும் பல அந்தரங்கமான விருப்பு வெறுப்புகளையும் தீர்மானங்களையும் அவன் அடிக்கடி தளர்த்திக் கொள்ள வேண்டியிருந்தது.
எந்தப் பிரத்தியேகமான ருசி வேறுபாடுகளும் முரண்பாடுகளும் அவனை ஒரு தனி மனிதனாகப் பிரித்துக் காட்டினவோ அவற்றையெல்லாம் தற்காலிகமாக அடகு வைக்க வேண்டியிருந்தது.
பஸ்ஸில் செல்லும் வழியெல்லாம் அன்றைய ரேஸ்களில் எந்தெந்தக் குதிரைகள் ஜெயிக்கப் போகின்றனவென்பதை அவன் தக்க காரணங்களுடன் நாகராஜுக்கு நிரூபிக்கத் தொடங்கினான்.
மகாலட்சுமி கோவில் படிக்கட்டுகளில் ஏறும்போதும் கோவில் வாசலில் செருப்பைக் கழட்டி வைக்கும் போதும் கூட அவர்கள் ரேஸைப் பற்றித்தான் பேசிக் கொண்டிருந் தார்கள்.
கோவிலுக்குப் பின்னால் பெரும் கடலலைகள் பேரிரைச்சலுடன் பாறைகள் மேல் மோதிச் சின்னஞ்சிறு நீர்த் திவலைகளாகச் சிதறிக் கொண்டிருந்தன.
கோவிலிலிருந்து கீழே இறங்கும் வழியிலிருந்த கரும்புச்சாறுக் கடையில் ஆளுக்கு ஒரு தம்ளர் கரும்புச்சாறு பருகிவிட்டு அவர்கள் ரேஸ்கோர்ஸை நோக்கி நடக்கத் தொடங்கினார்கள்.
எதிரே உயரமான போர்டு எந்தெந்தக் குதிரைக்கு எவ்வளவு டிக்கெட்டுகள் விற்பனையாகின்றன என்ற விவரத்தைப் பளிச்சென்று காட்டிக் கொண்டிருந்தது.
முதல் குதிரையை ஊகிப்பதுடன் நில்லாமல் இரண்டாவதாக எது வரும் என்பதையும் ஊகிப்பது ஃபோர்காஸ்ட்.முதல் குதிரையை ஃப்ளூக்கில் கூட பல பேர் ஊகித்து விடலாம்.
ஆறு நாலுக்குக் கிடைக்கும் தொகையை விட ஆறுஒன்றுக்குக் கிடைக்கும் தொகை அதிகமாக இருப்பதால் அதற்கு ஒரு டிக்கெட் வாங்கலாம்.
நாகராஜ் அருகிலிருந்த ஒருவரிடம் பைனாகுலரைக் கடன் வாங்கிக் கொண்டு குதிரைகளைப் பார்க்காமல் புடவைகளைப் பார்க்கத் தொடங்கினான்.
ஆனால் ஃபினிஷுக்கு இருநூறு கஜதூரம் இருக்கும்போது ஒன்றாம் நம்பர் திடீரென்று எமவேகத்தில் ஒரு பாய்ச்சல் பாய்ந்து நம்பர் ஸிக்ஸை முந்திக் கொண்டது.
ஆறாம் நம்பர் மேல் எக்கச்சக்கமான பெட்டிங் இருந்ததால் குதிரையை முதலில் கொண்டு வராமலிருப்பதற்காக புக்கிகள் ஜான்ஸனுக்குப் பணம் ஞாயிற்றுக் கிழமைகளும்... சே சே ஜான்ஸன் இப்படியெல்லாம் செய்யமாட்டான்.
பின்வரிசையில் அமர்ந்திருந்த கறுப்புக் கண்ணாடி யுவதி ஒருத்தி கைவளையல்கள் சப்திக்க சேலைத் தலைப்பையும் தலைமயிரையும் அனாவசியமாகச் சரி செய்து கொண்டாள்.
சாரங்கன் ரேஸ்களையும் குதிரைகளையும் பற்றித் தனக்கு மட்டுமே எல்லாம் தெரிந்தது போலக் காட்டிக் கொண்டது அவனுக்கு தெரியும் என்னைக் கேட்டு விளையாடியிருந்தால் இதற்குள் ஒரு ரேஸிலாவது பணம் பண்ணியிருக்கலாம் என்று அவன் நினைத்தான்.
டிக்கெட் கௌண்டரில் கறுப்புக் கண்ணாடிக்கு டூஃபைவுக்கு ஒரு டிக்கெட்டும் தங்களுக்கு ஃபை டூவுக்கு இரண்டு டிக்கெட்டுகளும் வாங்கிக் கொண்டான் சாரங்கன்.
காலரிக்குச் சென்றதும் நாகராஜ் கறுப்புக் கண்ணாடியிடம் டூஃபைவ் டிக்கெட்டைக் கொடுத்து அவளிடமிருந்து ஒரு போனஸ் புன்னகையைப் பெற்றுக் கொண்டான்.
ஆனால் ஃபினிஷை நெருங்கும்போது திடீரென்று இரண்டாம் நம்பரின் வேகம் அதிகரித்தது தரையில் கால் பாவாமல் அது காற்றில் நீந்திச் செல்வது போலத தோன்றியது.
பணம் கலெக்ட் பண்ணிக் கொண்டு வருகிறேன் என்று சொல்லிக் கொள்ளக் கடமைப் பட்டவள் போல அவள் நாகராஜனிடம் கூறிவிட்டுச் சென்றாள்.
சாரங்கன் இதைக் கவனிக்காமல் இன்றைக்கு இவ்வளவுதான் இனிமேல் விளையாடப் போவதில்லை என்று முணுமுணுத்தவாறு டிக்கெட்டுகளைக் கிழித்தெறிந்தான்.
அடுத்த ரேஸ்களில் பணம் எதுவும் கட்டாமல் அவர்கள் வெறுமனே வேடிக்கை பார்த்தார்கள்சாரங்கனும் ரமணியும் குதிரைகளை நாகராஜ் கறுப்புக் கண்ணாடி யுவதியை.
கறுப்புக் கண்ணாடியைப் பார்த்து மதிப்பாகத் தலையை ஆட்டி ஒரு புன்னகை செய்துவிட்டு அவன் சாரங்கனையும் ரமணியையும் பின் தொடர்ந்தான்.
கிட்டத்தட்ட ஒரே மாதிரியாக இருந்த அடுக்கு மாடிக் கட்டிடங்களிடையே குறிப்பிட்டட ஒரு கட்டிடத்ததை எப்படியோ அடையாளம் கண்டு கொண்டு உள்ளே நுழைந்தான்.
சுவரில் சாய்த்தப்பட்டிருந்து மூன்று ஸ்டீல் நாற்காலிகளை அவர்கள் உட்காருவதற்காக அங்கிருந்த மேஜையொன்றை ஒட்டினாற்போல எடுத்துப் போட்டான்.. பீர் பாட்டில்களையும் ஊற்றிக் குடிக்கக் கண்ணாடித் தம்ளர்களையும் பையன் மேஜை மேல் கொண்டு வந்து வைத்தான்.
காக்டெயிலின் செந்நிறத்தில் ஒரு கவர்ச்சி அதன் நெடியில் ஒரு மயக்கும் குளுமம் அதன் ருசியில் புரிந்து கொள்ள முடியாத ஆனால் புரிந்து கொள்ளத் தூண்டும் ஒரு கசப்பு.
பிரயாணிகள் படகிலிருந்து இறங்கி வந்து கொண்டிருந்தார்கள் பத்து பைசாவில் கப்பல் பாருங்கள் ஸாப் என்று கழுத்திலும் தோளிலும் நிறையப் பைனாகுலர்களை மாட்டிக் கொண்டிருந்த ஒருவன் அவர்களருகே வந்து நின்றான்.
டாக்ஸியில் செல்லும் வழியெல்லாம் நாகராஜ் தூங்கிக் கொண்டே செளபாத்தி கடற்கரையில் பேல்பூரி பானிபூரி ஆலுபூரி வகையறாக்களை சாரங்கனும் ரமணியும் ஒரு கை பார்த்தார்கள்.
மூவரும் மணலில் உட்கார்ந்து கடற்கரைக் கூட்டத்தையும் கோவேறு கழுதைகள் ஒட்டகங்கள் மேல் சிறியவர்களும் பெரியவர்களும் சவாரி செய்வதையும் பார்த்துக் கொண்டிருந்தார்கள்.
அருகேயிருந்த ஒரு மேஜையில் உலகததையே மறந்தவர்களாக ஒருவரில் ஒருவர் ஆழ்ந்து அமர்ந்திருந்த இளம் காதலர்கள் இருவர்கள்தான் அவன் கண்களுக்குப் பூதாகாரமாகத் தெரிந்தார்கள்.
ரெஸ்டாரன்டிலிருந்து அவர்கள் வெளியே வந்தபோது மலபார் ஹில்ஸ் பஸ் ஸ்டாண்டுகளில் விடுமுறைக் கூட்டம் நிரம்பி வழிந்து கொண்டிருந்தது.
ரயிலில் செல்லும் வழியெல்லாம் நாகராஜ் தன்மீது பிரயோகிக்கப்பட்ட பலாத்காரத்தை எதிர்த்து மனத்தாங்கலுடன் ஒரு பலகீனமான எரிச்சலுடனும் சாரங்கன் மீது முறைப்பான பார்வையை வீசியவாறு அவனுக்கு ஒரு பரிகாசப் பொருளாகவும் பெட்டியில் இருந்த மற்றவர்களுக்கு ஒரு சுவையான காட்சிப் பொருளாகவும் இருந்தான்.
அவர்கள் இருவரும் இந்தத் தேவைகளை ஒருவருக்கொருவர் எப்போதுமே இல்லாவிட்டா லும் சில சமயங்களில் முழுமையாக இல்லாவிட்டாலும் ஓரளவுக்குப் பூர்த்தி செய்து கொள்ள முடிந்தது.
சீட்டாட்டத்தின் ஜன்னி ரேஸ்கோர்ஸ் அல்லது விளையாட்டு மைதானத்தில் குழுமியுள்ள ஜனத்திரளின் இரைச்சல் சினிமாத் தியேட்டரின் இருள் ஒரு அழகிய பெண்ணின் கணநேரப் புன்னகை இவை நிரந்தர மான உருவமும் இயக்கமும் இல்லாதவை.
சிவப்பாக உயரமாக மீசை வச்சுக்காமல் தனக்கு வரப் போகிறவனைப் பற்றிய இந்த மங்கலான உருவம் இப்போது சில நாட்களாக நீலாவின் மனத்தில் அடிக்கடி ஊசலாடத் தொடங்கியிருந்தது.
ஜாதகம் பூர்வீகம் குலம் கோத்திரம் பதவி சம்பளம் இத்யாதி இந்த முயற்சிகளும் அதன் பின்னிருந்த பரிவும் கவலையும் அவளுக்கு ஒருவிதத்தில் பிடித்துத்தான் இருந்தது.
என்றாலும் இது சம்பந்தமாக அவள் இளம் மனத்திலும் சில அபிப்பிராயங்களும் கொள்கைகளும் இருக்கக் கூடுமென்றோ அவற்றுக்கு ஒரு முக்கியத்துவம் அளிக்க வேண்டுமென்றோ தன் பெற்றோர் சிறிதும் நினைக்காதது அவளுக்குச் சற்று எரிச்சலையும் அளித்தது.
அதே சமயத்தில் இது சம்பந்தமாகத் தன்னை அவர்கள் விசாரித்தால் தன்னால் தீர்மானமான துல்லியமானதொரு பதிலைச் சொல்ல முடியுமாவென்று சந்தேகமாகவும் இருந்தது.பெரியோர் களுடைய கருத்துக்கள் எவ்வளவுக்கெவ்வளவு திடமான கனபரிமாணங்களும் உண்மையின் தீவிரமும் உடையதாக இருந்தனவோ அவ்வளவுக்கவ்வளவு அவளுடைய கருத்துக்கள் அவளுக்கே புரியாததொரு புதிராகவும் பிறர் கேட்டால் சிரிப்பார்களோவென்ற பயத்தை மூட்டுபவை யாகவும் இருந்தன.
அவன் உயரமாக இருந்தான் நீலாவைவிட ஓரிரு அங்குலங்கள் உயர மாக அவள் செளகரியமாக தன் முகத்தை அவன் மார்பில் பதித்துக் கொள்ளக் கூடிய உயரம்.
கடைசியாக ஆனால் முக்கியமாக அவனுக்கு மீசையோ தாடியோ இருக்கவில்லல் மழுமழுவென்று ஒட்ட க்ஷவரம் செய்யப்பட்ட சுத்தமான மாசு மறுவற்ற முகம் அவனுடையது.
அந்த இளைஞனுடன் அவள் தன் கனவுகளில் தனக்கு மிகவும் பரிச்சயமான இடங்களிலும் தான் பார்த்தேயிராத பல புதிய இடங்களிலும் மீண்டும் மீண்டும் அலைந்து திரிவாள்.
ஜோடியாக அவர்கள் பார்த்து மகிழ்ந்த பேச்சுக்கள்தான் எத்தனை ஆனால் அந்தக் கனவு இளைஞன் எவ்வளவுக் கெவ்வளவு அருகில் இருப்பதாகத் தோன்றினானோ அவ்வளவுக்கவ்வளவு எட்டாத் தொலைவில் இருப்பதாகவும் தோன்றினான்.
ஓயாமல் அலைபாயும் நீர்ப்பரப்பில் கோணல் மாணலாக நெளியும் ஒரு பிம்பம் அவன் வேகமாகச் சென்று மறைந்துவிட்ட பஸ் ஜன்னலில் பார்த்த முகம் அவள் அவனைப் பார்க்கவும் செய்தாள் பார்க்கவுமில்லை.
நான் கேட்கும் பாடல்களைக் கேட்டுக் கொண்டு படிக்கும் பத்திரிக்கைகளைப் படித்துக் கொண்டு பார்க்கும் திரைப் படங்களைப் பார்த்துக் கொண்டு நடக்கும் சாலைகளில் நடந்து கொண்டு கவனிக்கும் போஸ்டர்களைக் கவனித்துக் கொண்டு பயணம் செய்யும் டாக்ஸிகளிலும் ஆட்டோ ரிக்க்ஷக்களிலும் பயணம் செய்து கொண்டு ஏறியிறங்கும் படிக்கட்டுகளில் ஏறியிறங்கி உபயோகிக்கும் ஹேர் ஆயிலையும் டூத் பேஸ்டையும் உபயோகித்துக் கொண்டு அருந்தும் பானங்களை அருந்திக் கொண்டு என்னைத் தாக்கும் ஓசைகள் மணங்களினால் தாக்கப்பட்டு சிலிர்க்க வைக்கும் காட்சிகளைக்கண்டு சிலிர்ப்பில் ஆழ்ந்து வியர்க்க வைக்கும் வெயிலில் வியர்த்துக் கொண்டு விசிறும் தென்றலினால் விசிறப்பட்டு நனைக்கும் மழையிலும் நிலவொளியிலும் நனைந்து கொண்டு பீடித்திருக்கும் இதே கனவுகளினால் பீடிக்கப்பட்டவனாய் எங்கிருக்கிறாய் நீ?
வா வந்துவிடுப்ளீஸ் என்னை ஆட்கொள் என்னைக் காப்பாற்றுஎன்னைச் சுற்றியிருக்கும் இந்த மனிதர் களிடமிருந்து இந்த இடங்களிலிருந்து இந்தப் பொருள்களிலிருந்து என்னிடமிருந்தே... தினசரி காலையில் பஸ் ஸ்டாண்டில் ஒரு நீண்ட க்யூவின் மிகச் சிறிய பகுதியாய்த் தன்னை ஆக்கிக் கொள்ளும் கணத்தில் அவளுடைய இதயத்தை ஒரு விவரிக்க முடியாத சோகமும் தவிப்பும் கவ்விக் கொள்ளும் இதோ மீண்டும் இன்னொரு நாள் நான் பஸ் ஸ்டாண்டில் வந்து நிற்கிறேன் பஸ்ஸில் ஏறி ஆபீஸ் போகிறேன்சலித்துப் போன இதே பழைய முகங்களுடன் என்று அவள் நினைத்துக் கொள்வாள்.
பஸ்ஸில் செல்லும்போது பஸ்ஸை ஓவர் டேக் செய்து கொண்டு செல்லும் வாகனங்களையும் இந்த வாகனங்களுக்குள் அமர்ந்திருக்கும் மனிதர்களையும் அவளுடைய பார்வை நீவும் அணைக்கும்.
இந்தக் கார்கள் ஸ்கூட்டர்கள் அதோ அந்த போர்ட்டிகோக்கள் பார்கிங் லாட்கள் அடுக்கு மாடிக் கட்டிடங்கள் ஜன்னல்கள்இவை உள்ள உலகம் தான் கனவு இளைஞன் வசித்த உலகம்பஸ் கியூக்களுக்கும் டிபன் பாக்ஸுகளுக்கும் அப்பாற்பட்ட உலகம்.
நீண்ட கியூக்களில் கூட்டமான பஸ்களில் நிரந்தரமாகச் சிறையாகிப் போன அவளை அவன் எப்படித்தான் கண்டு கொள்ளப் போகிறானோவென்று அவள் பெருமூச் செறிவாள்.
அவள் கையிலிருந்த நேற்று ஆபீஸ் கிளப்பிலிருந்து எடுத்து வந்திருந்தபத்திரிகையின் பின்னட்டையில் சிகரெட் விளம்பரத்தில் தன்னைப் போன்ற பெண்ணொருத்தியை ஒரு கையால் அணைத்தவாறு இன்னொரு கையில் சிகரெட்டை ஓயிலாகப் பிடித்திருக்கும் இளைஞன் கூட ஓரளவு கனவு இளைஞனின் சாயலுள்ளவன்தான்.
சிகரெட் ஷேவிங் லோஷன் ஹேர் ஆயில் விளம்பரங்களில் இடம் பெரும் இந்த இளைஞர்கள் கூடவெல்லாம் அவள் பேச முடிந்தால் எவ்வளவு நன்றாயிருக்கும் இவர்கள் கனவு இளைஞனின் நண்பர்களாகத்தான் இருப்பார்கள்.
பிறகு ஆபீஸ் கையிலிருந்த பத்திரிகையைக் குப்புசாமியின் மேஜைமீது வைத்து விட்டு அட்டென்டன்ஸ் ரிஜிஸ்டரில் கையெழுத்திட்டுவிட்டு அவள் தன் இடத்தில் உட்காருவாள்.
இரவெல்லாம் நிசப்தமாக நிச்சலனமாக இருந்த அந்த அறை திரை தூக்கப்பட்ட நாடக மேடை போலக் குபுக்கென்று உயிர் பெற்று விழித்துக் கொள்ளும்குரல்கள் ஓசைகள் அசைவுகள்நிற்கும் நடக்கும் உட்காரும் மனிதர்கள்.
படபடவெனப் பொரிந்து தள்ளும் டைப்ரைட்டர்கள் சரசரக்கும் மொடமொடக்கும் காகிதங்கள் இக்காகிதங்களின் மேல் தம் நீல உதிரத்தை எழுத்து வடிவங்களாக உகுத்தவாறு தாவும் ஊரும் தள்ளாடும் பேனாக்கள் க்ர்ரிங்க்...க்ர்ரிங்க் எனத் தன் இருத்தலையும் ஹோதாவையும் அடிக்கடி கர்வத்துடன் பறைசாற்றும் தொலைபேசி பொத் பொத் தென்று வைக்கப்படும் திறக்கப் படும் ரிஜிஸ்தர்கள் டபால் டபாலென்று திறக்கப்படும் மூடப்படும் இழுப்பறைகள் அலமாரிகள் தரையுடன் உராயும் நாற்காலிக் கால்கள் காற்றில் சுவரில் உராயும் ஒரு காலண்டர் ஒரு தேசப்படம் ஒன்றோடொன்று உராயும் மோதும் இணையும் இணையாத ஒலிகள்.... ஒரே விதமான ஓசைகளின் மத்தியில் ஒரே விதமான மனிதர்களின் மத்தியில் ஒரே விதமான வேலையைச் செய்து கொண்டு சே இதில் பிரமாதமான கெடுபிடியும் அவசரமும் வேறே.
பெண்கள் வேலைக்கு வருவதைப் பற்றி அவருக்கு நல்ல அபிப்பிராயம் இல்லாத காரணத்தால் நீலா என்ற பெண்ணொருத்தி அந்த செக்க்ஷனில் வேலை செய்வதை உணர்ந்ததாகவே அவர் காட்டிக் கொள்வதில்லை.
செக்க்ஷனில் உள்ள மற்றவர்கள் ஒரு பெண் இருக்கிறாளேயென்று கூறத் தயங்கும் சொற்களை அலசத் தயங்கும் டாபிக்குகளை அவர் வெகு அலட்சியமாக கூறுவார்.
அவரே கிட்டத்தட்ட ஒரு பத்திரிகை மாதிரிதான் சதா மாட்டர் தேடி அலையும் பத்திரிகை பியூன் பராங்குசத்தின் சம்சாரத்துக்குக் கால் நோவென்றால் அதற்குப் பரிகாரமென்னவென்று... ஹைஸ்கூல் படிப்பை முடித்துவிட்ட கணபதிராமனின் மகன் மேற்கொண்டு என்ன செய்யக் கூடுமென்று அமெச்சூர் நடிகரான சீனிவாசன் எந்த மேநாட்டு நடிகர்களைப் பின்பற்றலாமென்று அடிக்கடி லேட்டாக வரும் கேசவன் தன் தினசரி அட்டவணையை எப்படியெல்லாம் அட்ஜஸ்ட் செய்து கொள்ளலாமென்றுஅவர் ஒவ்வொருவருக்கும் வலிய ஆலோசனை வழங்குவார்.
இன்றைக்கு என்ன சீக்கிரமா வந்துட்டே போலிருக்கே என்கிற ரீதியில் அவர் அவளிடம் வெகு சௌஜன்யத்துடன் பேச முற்படும்போது அவளுக்கு எரிச்சல்தான் வரும்.
கணபதிராமன் சதா அவளுடைய வேலையில் ஏதாவது தவறுகளைச் சுட்டிக் காட்டுவதும் சின்னப்பாப்பாவின் கையை பிடித்து அ எழுதச் சொல்லித் தருவதைப் போல ஒவ்வொரு விஷயத்தையும் ஆதியோடந்தம் சொல்லித் தர முற்படுவதும் அவளுக்குப் பிடிக்கவில்லை.
சீனிவாசன் மிஸ் நீலா என்று உத்திரவிடும்போதெல்லாம் இஃப் யூ டோண்ட் மைண்ட் கைண்ட்லி என்ற சொற்களைப் பயன்படுத்துவது மரியாதையாகத் தோன்றாமல் ஒரு நாசூக்கான ஏளனமாகவே தோன்றியது.
கேசவனுடைய பெரிய மனுஷத் தோரணையும் யாரையும் லட்சியம் செய்யாத அவள் உட்பட அலட்சியப் போக்கும் அவளுக்கு அவன்பால் வெறுப்பை ஏற்படுத்தின.
பியூன் பராங்குசத்தைப் பொறுத்தவரையில் ரிஜிஸ்தர் களையும் ஃபைல்களையும் பல சமயங்களில் அவன் அனாவசியமான் வேகத்துடன் ஓசையுடன் தன் மேஜை மீது எறிவதாக அவளுக்குப்பட்டது.
சில சமயங்களில் அவள் வராந்தாவில் நடந்து செல்லும் போது வேறு பியூன்களிடம் தன்னைப் பற்றி மட்டமாக ஏதோ சொல்லிச் சிரித்துக் கொண்டிருப்பதாகப் பட்டது.
செக்க்ஷனில் உள்ள மற்றவர்கள் அவனை ஒரு செல்லப் பிள்ளைபோல நடத்துவதும் அவளுக்கு மீறி அவனைத் தூக்கிவைத்துப் பேசுவதும் அவளுக்குப் பொறுப்பதில்லை.
இது போன்ற சமயங்களில் இந்தப் பொறாமையும் உறுத்தலும் வெளியே தெரிந்து விடாமல் அவள் மிகச் சிரமப்பட்டுத் தன் முகத்தையும் பாவனைகளையும் அலட்சியமாக வைத்துக் கொள்வாள்எனக்கொன்றும் இதொன்றும் லட்சியமில்லை என்பது போல.
ஒரு நாள் மாலை குப்புசாமி கேசவனிடம் பேசிக் கொண்டிருந்தப்போது அவள் இப்படிதான் மூஞ்சியை அலட்சியமாக வைத்துக் கொண்டிருந்தாள்.
இந்த எண்ணம் தோன்றிய மறுகணமே சேச்சே இவன் பார்க்கும்போது என் முகம் எப்படியிருந்தாலென்ன இவன் என்னைப் பற்றி என்ன நினைத்தாலென்ன என்றும் நினைத்தாள்.
ஆனால் மறுநாள் காலை ஆபிசுக்குக் கிளம்பும்போது வழக்கத்தைவிட அதிகச்சிரத்தையுடனும் பிரயாசையுடனும் அவள் தன்னை அலங்கரித்துக் கொண்டாள்.
அவனுடைய அலட்சியத்தைப் பிளந்து அவனைச் சலனப்படுத்துவதற்காக அவனுடைய கவனத்தைக் கவர்ந்து அதன் மூலம் என் வெற்றியை ஸ்தாபிப்பதற்காக இந்தப் போக்கிரித்தனமான எண்ணம் அவள் முகத்தில் ஒரு புன்னகையை எழுப்பியது.
கையிலிருந்த பென்சிலைத் தரையில் நழுவ விட்டுவிட்டு மேஜைக்கு முன்புறம் போய் உருண்டு விழுந்துள்ள அதை எடுக்கும் சாக்கில் அவள் இடத்தை விட்டு எழுந்தாள்சரக் சரக்குனிந்து பென்சிலைப் பொறுக்கினாள்கிளிங்க் கிளிங்க்ஊஹும் அவன் நிமிரவேயில்லை.
அடுத்தபடியாக ஒரு ரிஜிச்தரை வேண்டுமானால் கீழே போடலாமா என்று அவள் யோசித்துக் கொண்டிருந்தபோதுதான் சீனிவாசன் அவளைக் கூப்பிட்டார்.
கேசவனின் மேஜைக்கு மிக அருகில் உரசினாற்போல புடவை சலசலக்க வளையல் சப்திக்க பவுடர் மணக்க இன்று கொஞ்சம் பவுடர் அதிகமாகவே பூசிக் கொண்டிருந்தாள் நடந்து சென்று அவள் சீனிவாசனின் மேஜையை அடைந்தாள்.
பாரு நன்றாய்ப் பாரு என்று நினைத்தவாறு அவள் சீனிவாசனருகில் இருந்த காலி நாற்காலியில் அமர்ந்து அவரிடமிருந்து கடித நகலை வாங்கிப் படிக்கத் தொடங்கினாள்.
அவளுடைய அழகிய குரலும் உச்சரிப்பும் இந்த வறட்டு ஆபீஸ் கடிதத்தைப் படிப்பதில் செலவாகிக் கொண்டிருப்பது துரதிர்ஷ்டம்தான்.
கடிதத்தைப் படித்து முடித்துவிட்டு மீண்டும் தன் இடத்தில் வந்து உட்கார்ந்ததும் கேசவன் திசையில் அவள் பார்வையைச் செலுத்தினாள் குபுக்கென்று அவன் பார்வை அவளை விட்டு அகலுவதைக் கண்டுபிடித்தாள்.
அன்று அவள் தேவைக்கதிகமாகவே செக்ஷனில் அங்குமிங்கும் நடமாடினாள் கேசவனின் பார்வை அடிக்கடி தன் திசையில் இழுபடுவதைத் திருப்தியுடன் கவனித்தாள்கப்பம் கட்டாமல் ஏய்த்து வந்த அண்டை நாட்டுச் சிற்றரசன் ஒருவனுக்குத் தன் பலத்தை நிரூபித்த திருப்தி.
சினிமாத் தியேட்டரில் பானாவிஷன் பிம்பங்களை ஸ்டீரியோஃபோனிக் ஒலிப்பின்னணியில் காணும்போதும் கேசவனின் மனத்தில் திடீர் திடீரென்று நீலாவின் உருவம் தோன்றிக் கொண்டிருந்தது.
அதற்கு அடுத்தபடி சோபியா லாரென் பிறகு ஷெர்லி மக்லெயின்... அவனுடைய வாழ்க்கைத் துணைவியின் இலட்சிய உருவகம் இந்தப் பிரியமான நடிகைகளின் சாயல்களில் இங்கே கொஞ்சம் அங்கே கொஞ்சம் என்று சிதறிக் கிடந்தது.
கனாட் பிளேஸ் வராந்தாக்களில் காணும் சில முகங்கள் சில நடைகள் சில சிரிப்புகள் சில அபிநயங்கள் இவற்றில் கொஞ்சம் கொஞ்சம் இருந்தது.
அந்தந்தக் கணத்தில் ஆங்காங்கே எதிர்ப்படும் அழகுகளில் சுவாதீனமாக லயித்து ஈடுபட அனுமதித்த அவ்னுடைய சுயேச்சைத் தன்மை அவனுக்குப் பிடித்திருந்தது.
அவனுடைய பெற்றோருக்கு வேண்டுமானால் பாட்டுப்பாடத் தெரிந்த தோசையரைக்கத் தெரிந்த எவளாவது ஒருத்தி வந்தால் போதுமானதாக இருக்கலாம்.
ஆனால் அவனுக்கு வாழ்க்கை வெறும் மோர்க் குழம்பும் தோசையும் அல்ல சீமந்தமும் தாலாட்டும் அல்ல... இதற்கெல்லாம் அப்பாற்பட்டது.
அவள் காதுகளைத் தலை மயிருக்குள் ஒளித்துக் கொள்ளும் விதம் வயிற்றுப் பாகம் மறையும் படியாகப் புடவைத் தலைப்பை இடுப்பில் நட்டுக் கொண்டு பிறகு தோளில் படர விட்டிருந்த நாசுக்கு அவள் பேச்சிலிருந்த ஒரு இலேசான மழலை அவள் விழிகளிலும் பாவனைகளிலும் கரைந்து விடாமல் தேங்கிக் கிடந்த ஒரு குழந்தைத் தனமும் பேதைமையும் இவற்றையெல்லாம் அவன் நுணுக்கமாகக் கவனிக்கத் தொடங்கினான்.
தன் அழகுக்கும் கவர்ச்சிக்கும் ஓர் எளிய பக்தன் அளித்த சிறு காணிக்கையாக இதை அவள் திரஸ்கரிக்காமல் ஏற்றுக் கொண்டாள் தன்னுடைய கனவு இளைஞனை அவள் சந்திக்கும்போது இந்தக் குட்டி பக்தனைப் பற்றி அவனிடம் சொல்லிச் சிரிப்பாள் அவள்.
ஏனென்றால் அவர்களுடைய கேள்விகளுக்குப் பதில் சொல்லும் போதெல்லாம்ஏதாவது ஒரு காரியமாக அவர்களை நோக்கி நடக்கும் போதெல்லாம்அவள் உண்மையில் கேசவனுக் காகத்தான் பேசினாள் கேசவனுக்காகவே நடந்தாள்.
காலரியில் உட்கார்ந்து கைதட்டும் பெயரற்ற பலருள் ஒருவனாகஒரு நடிகையின் பல உபாசகர்களுள் ஒருவனாகநடைபாதைகளில் மிகுந்து செல்லும் அழகிகளின் பார்வைத் தெளிப்புகளையும் வர்ணச் சிதறல்களையும் பொறுக்கிச் சிவப்பாக உயரமாக மீசை வச்சுக்காமல்... சேர்க்கும் பலவீனர்களுள் ஒருவனாக இருந்தவன் திடீரென்று இந்தக் கும்பல்களிலிருந்து தான் விலகி விட்டதை உணர்ந்தான்.
அவனுக்காகவே எழுப்பப்படும் கவிதை வரையப்படும் ஓவியம் இசைக்கப்படும் இசை அவனுக்காக மட்டுமே ஸ்கிரிப்ட் செய்யப்பட்டு டைரெக்ட் செய்யப்பட்டு திரையிடப்படும் ஒரு படம் எவ்வளவு அபூர்வமான கர்வப்பட வேண்டிய விஷயம் சில சமயங்களில் அவனுக்கு உற்சாகத்தைக் கட்டுப்படுத்திக் கொள்ளவே முடியாதென்று தோன்றியது.
அவன் தனியானவன் வேறுபட்டவன் வேறு யாருக்குமே கிடைக்காத ஒரு வாய்ப்பையும் கௌரவத்தையும் அதன் மதிப்பு எப்படியிருந்தாலும் பெற்றவன்.
கவலைகளற்ற சுதந்திரப் பட்சி என்று செக்க்ஷனில் உள்ள மற்றவர்களால் கருதப்பட்டவன் திடீரென்று தன் விருப்பமின்றியே ஓர் அதிசயமான சிறையில் அடைபட்டு விட்டதை உணர்ந்தான் கரைகளற்ற நீர்ப் பரப்பில் அலைகளின் போக்குக்கேற்ப அலைந்து திரிந்த படமாக இருந்தவன் திடீரென்று ஒரு கரையருகில் ஒரு முனையில் தான் கட்டப்பட்டுவிட்டதை உணர்ந்தான்.
அதே சமயத்தில் இதிலிருந்து தன்னை விடுவித்துக் கொள்ளவும் முடியவில்லை ஒரு கோணத்திலிருந்து பார்க்கும்போது இது மகத்தான தோல்வியாகவும் வீழ்ச்சியாகவும் தோன்றியது.
செக்ஷனில் சிரிப்புக்கான சந்தர்ப்பங்கள் வரும்போதெல்லாம் வேடிக்கைப் பேச்சுக்களும் கலகலப்பும் ஏற்படும் போதெல்லாம் அவர்களுடைய பார்வைகள் ஒன்றை யொன்று நாடின.
ஓர் உடைந்த இதயத்தின் பாவத்தை மனச் சாட்சியில் சுமந்து கொண்டு குற்றஞ்சாட்டும் இரு விழிகளை நினைவில் சுமந்து கொண்டு எந்த அழகை என்னால் ரசிக்க முடியும்?
காலியாக நிர்மலமாக இருந்த என் மனத்தை ஒரு குறிப்பிட்ட பிம்பம் பூதாகரமாக அடைத்துக் கொண்டுவிட்டதுஇனி செய்வதற்கு ஒன்றுதான் இருக்கிறது ஒருநாள் மாலை நீலா ஆபீசை விட்டுக் குளம்பும்போது கேசவனும் கூடவே கிளம்பினான்.
அவ்வளவுதான் வெடுக்கென்ற உதறலுடன் தன் கையி விடுவித்துக் கொண்டு அவனை நோக்கி ஒரு முறை முறைத்துவிட்டு அவள் சரசரவென்று வேகமாக நடந்தாள்.
சீ என்ன துணிச்சல் பஸ் ஸ்டாண்டில் நிற்கும்போது உடை மாற்றிக் கொண்டு கையில் பத்திரிகையுடன் அமரும்போது அவளுக்குக் கேசவன் மேல் கோபம் கோபமாக வந்தது.
அவளைச் சுற்றிலும் இறுக்கமும் வறட்சியும் இல்லாமல் சற்றே சந்தோஷத் தென்றல் வீசட்டுமென்று அழகின் ஒளிக் கற்றைகள் இருண்ட இடங்களிலெல்லாம் பாயட்டுமென்று அவள் சுயநலமின்றிச் சிரித்துப் பேசினால் இப்படியா ஒருவன் தப்பர்த்தம் செய்து கொள்வான்?
பரிசுத்தமான மனத்துடன் அவள் தன் ஜன்னல்களைத்த் திறந்து வைத்தாள் என்பதற்காக அவன் உரிமையுடன் ஜன்னலைத் தாண்டி உட்புறம் குதிக்க முயற்சித்திருக்கக் கூடாதென்று நினைத்தாள்.
ஹும் பச்சாதாபப்படுகிறானாக்கும் அல்லது தன்காலி நாற்காலியின் மூலம் அதிருப்தியைத் தெரிவிக்கிறானாக்கும் என் அனுதாபத்தைப் பெற முயற்சிக்கிறானாக்கும் என்று அவள் அலட்சியமாக நினைத்தாள்.
கேசவனை ஒரு தனி மனிதனாக குறிப்பிட்ட சில இயல்புகளும் ருசிகளும் போக்குகளும் உள்ளவனாக எல்லாவற்றுக்கும் மேலாக அவளிடம் சிரத்தை கொண்ட ஒருவனாக பேச்சுக்கள் பார்வைகள் மூலமாக அவளுடைய மனம் ஒரு விதமாக உருவகப்படுத்தி வைத்திருந்தது.
என்ன விசித்திரமான தப்ப முடியாத விஷயம் இது அவள் அனுமதியின்றி அவளுக்குத் தெரியாமல் இந்த கணத்தில் அவளை அறிந்த பலர் அவளைப் பற்றிப் பலவிதமாக நினைத்துக் கொண்டிருப்பார்கள்.
ரேடியோவில் கேட்ட காதல் பாடலிலும் பத்திரிகை விளம்பரத்திலிருந்த இளைஞன் முகத்திலும் தன் மனத்தை ஈடுபடுத்தி கற்பனைகளைத் திசை திருப்பிவிட முயற்சித்தாள்.
கேசவன் வாய்ப்புக் கிடைக்கும்போது அவளிடம் ஐ ஆம் ஸாரி என்று மன்னிப்புக் கேட்டுக் கொள்ளப் போகிறானென்று அவள் எதிர்பார்த்தாள்.... ஆனால் கேசவன் ஒரு நாள் லீவில் தன்னைக் கடுமையாக ஆத்ம சோதனை செய்து கொண்டு பெண்கள் அவர்களுடைய பார்வைகள் சிரிப்புக்கள் இவற்றின் அர்த்தங்கள் ஆகியவற்றிலெல்லாம் முற்றும் நம்பிக்கையிழந்த ஒரு விரக்தி நிலை அடைந்திருந்தான் என்பது அவளுக்குத் தெரியவில்லை.
அவனுடைய விலகிய போக்கும் உஷ்ணமும்ஆபீஸ் வேலை விஷயமாக அவளிடம் பேச வேண்டி வரும்போது வெகு மரியாதையுடன் முகத்தைப் பார்க்காமல் பேசிவிட்டு நகருதலும்அவளுக்கு ரசமாகவும் வேடிக்கையாகவும் இருந்தன.
அதே சமயத்தில் இந்தக் கோபத்தின் பின்னிருந்த ஏமாற்றத்தையும் வேதனையையும் ஊகித்துணரும்போது அவளுக்கு அவன் மேல் இரக்கமாகவும் இருந்தது.
இப்படியாக அவன் காப்பி சாப்பிடக் கூப்பிட்டதே தப்பு என்கிற ரீதியில் யோசித்துக் கொண்டிருந்தவள் அவன் அப்படிச் செய்தது சரியாக இருந்தாலும் கூடதான் ஏன் அதை ஏற்றுக் கொண்டிருக்க முடியாது என்று தனக்குத் தானே நிரூபித்துக் கொண்டு தன் செய்கை சரிதானென்று ஸ்தாபித்துக் கொள்ள முயன்றாள்.
அவள்தான் இப்படியெல்லாம் ஏதேதோ யோசித்துக் கொண்டிருந்தாளே தவிர அவன் அவளைப் பற்றிக் கவலைப்பட்டதாகவே தெரியவில்லை... அவள் பக்கம் பார்ப்பதையே அவன் நிறுத்திவிட்டான்.